**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**«ԱՆՁՆԱԿԱՆ ՏՎՅԱԼՆԵՐԻ ՊԱՇՏՊԱՆՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Անձնական տվյալների պաշտպանության մասին» 2015 թվականի մայիսի 18-ի ՀՕ-49-Ն օրենքի /այսուհետ՝ Oրենք/ 7-րդ հոդվածի 4-րդ մասը ճանաչել ուժը կորցրած։

**Հոդված 2.** Օրենքի 19-րդ հոդվածի`

1. 4-րդ, 5-րդ և 9–րդ մասերը ճանաչել ուժը կորցրած.
2. 8-րդ մասը շարադրել հետևյալ խմբագրությամբ․

«8. Բացառությամբ սույն հոդվածի 2-րդ մասի, սույն հոդվածի մյուս պահանջների կատարման նկատմամբ հսկողությունն իրականացնում է անձնական տվյալների պաշտպանության լիազոր մարմինը` առանց տեղեկատվական համակարգերում մշակվող անձնական տվյալները մշակելու իրավունքի:»։

**Հոդված 3.** Օրենքի 22-րդ հոդվածի`

1. 1-ին և 4-րդ մասերը ճանաչել ուժը կորցրած.
2. 3-րդ մասը շարադրել հետևյալ խմբագրությամբ․

«3.Հսկողություն իրականացնող այլ մարմինները անձնական տվյալների պաշտպանության ուղղությամբ մշակվող իրավական ակտերի նախագծերը կամ կատարվող գործողությունները նախօրոք համաձայնեցնում են սույն օրենքով նախատեսված լիազոր մարմնի հետ։ Սույն օրենքով նախատեսված լիազոր մարմինն իր դիրքորոշումը պարտավոր է հայտնել հինգ աշխատանքային օրվա ընթացքում։»։

**Հոդված 4․** Օրենքի 24-րդ հոդվածի 3-րդ մասի 7-րդ և 8-րդ կետերը ճանաչել ուժը կորցրած։

**Հոդված 5․** Օրենքի 26-րդ հոդվածը՝

1. լրացնել հետևյալ բովանդակությամբ նոր 1.1-ին մասով․

«1․1․ Սույն հոդվածի 1-ին մասով նախատեսված դեպքերում մշակողը (տեղեկատվություն տնօրինողը) ապահովում է տվյալներից օգտվելու հնարավորություն (հասանելիություն) իր տնօրինության տակ գտնվող անձնական տվյալներին` սույն օրենքով, այլ օրենքներով և անձնական տվյալների մշակման և այդ տվյալների ազատ տեղաշարժի ընթացքում ֆիզիկական անձանց իրավունքների պաշտպանության մասին ՀՀ կառավարության որոշմամբ սահմանված կարգով:»։

1. լրացնել հետևյալ բովանդակությամբ նոր 3-րդ մաս․

«3․ Մշակողը /Տեղեկատվության տնօրինողը/ պարտավոր է տեղեկատվական տեխնոլոգիաների միջոցով կիրառել լուծումներ, որոնք հնարավորություն կատան ցանկացած ժամանակ ստույգ պարզել, թե ում, ինչ նպատակով, երբ, ինչ ձևով և ինչ տեղեկատվությունից օգտվելու հնարավորություն է տրվել /հասանելի դարձել/ կամ փոխանցվել, որը պարունակում է անձնական տվյալներ կամ կատարել նման գրառումներ՝ վերը նշված լուծումների բացակայության դեպքում:»։

**Հոդված 6.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից: